**ՀԱՎԵԼՎԱԾ 1**

**ՀԱՅԵՑԱԿԱՐԳ**

**ՇԻՆԱՐԱՐՈՒԹՅԱՆ ԳՆԱԳՈՅԱՑՄԱՆ ՄԵԹՈԴԱԲԱՆՈՒԹՅԱՆ**

**ԱՐԴԻԱԿԱՆԱՑՄԱՆ**

1. **ՆԵՐԱԾՈՒԹՅՈՒՆ**
2. Շուկայական հարաբերությունների և միջազգային ինտեգրացիոն գործընթացների զարգացման պայմաններում պետական ներդրումային ծախսերի արդյունավետ պլանավորման, շինարարության ոլորտի զարգացման և բարենպաստ ներդրումային միջավայրի ստեղծման անհրաժեշտությունը պահանջում է ծախսերի գնահատման համակարգի բարեփոխում:
3. Գնային քաղաքականության ազատականացումը հանգեցրել է մինչ այժմ գնագոյացման ոլորտում գործող՝ տնտեսության կենտրոնացված պլանավորման և կառավարման սկզբունքների փոփոխությանը:

3. Շինարարական արտադրանքի գնի ձևավորման անմիջական մասնակից են պատվիրատուն և կապալառուն՝ որպես շուկայական հարաբերություններում առաջարկի ու պահանջարկի ձևավորման հիմնական ներուժ (կողմեր):

4. Շինարարության գնագոյացումը, որպես պատճառահետևանքային կարևորագույն գործընթաց, պետք է ապահովված լինի նախահաշվային նորմերի այնպիսի արդիականացված համակարգով ու կիրառման մեթոդաբանությամբ, որը քաղաքաշինական գործունեության սուբյեկտների (պատվիրատու, նախագծող, շինարար) համար կդառնա մատչելի և արդյունավետ գործիք՝ ոլորտի զարգացումը խթանելու գործում:

1. **ՇԻՆԱՐԱՐՈՒԹՅԱՆ ԳՆԱԳՈՅԱՑՄԱՆ ՄԵԹՈԴԱԲԱՆՈՒԹՅԱՆ ԱՐԴԻԱԿԱՆԱՑՄԱՆ ՆՊԱՏԱԿԸ**

 5. Սույն Հայեցակարգի նպատակն է շինարարության գնագոյացման մեթոդաբանության արդիականացման, դրան առնչվող օրենսդրական, ենթաօրենսդրական իրավական ակտերի, նորմատիվատեխնիկական փաստաթղթերի կատարելագործման և երկարաժամկետ ռազմավարության մշակման միջոցով քաղաքաշինական գործունեության մասնակիցների իրավահարաբերությունների կարգավորումն ու ժամանակին համահունչ գործարար միջավայրի ձևավորումը, համապատասխան բարեփոխումների իրագործմամբ քաղաքաշինության բնագավառի զարգացումը և շինարարական արտադրանքի մրցունակության ապահովումը:

**3. ԿԻՐԱՌՄԱՆ ՈԼՈՐՏ ԵՎ ՓՈԽԿԱՊԱԿՑՎԱԾ ԳՈՐԾԱՌՈՒՅԹՆԵՐ**

1. Հայեցակարգի շրջանակներում առաջարկվող փոփոխություններն իրենց անմիջական ազդեցությամբ առաջնահերթ են թե շինարարական ծրագրերի նախագծման և թե դրանց իրագործման գործընթացներում: Նախագծման աշխատանքների համար հիմք հանդիսացող նորմատիվ նոր բազայի ձևավորումը ենթադրում է նախկինում սահմանված բազմաթիվ ընթացակարգերի, ընդունված իրավական ակտերի, նորմատիվ փաստաթղթերի, փոխկապակցված գործընթացների վերանայում՝ պատվիրատու-կապալառու իրավահարաբերությունների նկատմամբ նոր մոտեցումների ընկալման անհրաժեշտություն: Ընդ որում, վերջինս կարևորվում է թե պետական և թե ոչ պետական պատվիրատուների պարագայում:

7. Գնագոյացման արդի նորմերը հիմնականում կվերաբերեն շինարարությունում կարճաժամկետ և երկարաժամկետ կանխատեսումների ծախսային մասին կամ կապալի պայմանագրերով սահմանման ենթակա շինարարական աշխատանքների իրական արժեքի ձևավորման գործընթացին (այդ թվում մրցութային), ինչպես նաև մշտադիտարկման արդյունքներով տվյալների և փաստաթղթերի մշակմանը:

1. Մշակման ենթակա նորմերի կիրառման ոլորտը ներկայացված է Աղյուսակ 1-ում:

**Աղյուսակ 1**

|  |  |  |
| --- | --- | --- |
| **Մշակման ենթակա նորմերի կիրառման ոլորտ** | **Ծախսերի հաշվարկման եղանակ** | **Ելակետային տվյալների հավաքագրում**  |
| 1. **Ծախսերի կանխատեսումներ**
 |  |  |
| շինարարական աշխատանքների արժեքի նախնական (մինչպայմանագրային) մոտավոր խոշորացված հաշվարկ,շինարարական ծրագրերի կապիտալ ներդրումների ծախսերի մոտավոր-խոշորացված հաշվարկ-հիմնավորումներ, /բիզնես պլաններ/,ռազմավարական և նպատակային հեռանկարային ծրագրերի իրագործման ծախսերի մոտավոր-խոշորացված հաշվարկներ, կանխատեսումներ (տարեկան բյուջեներ, եռամյա միջնաժամկետ և երկարաժամկետ զարգացման ծրագրեր) | արժեքի խոշորացված ցուցանիշներ, անալոգ-օբյեկտների օրինակով ծախսերի խոշորացված գնահատում | առանձին տեսակի աշխատանքների արժեքի խոշորացված ցուցանիշների մոնիթորինգային հավաքագրում, անալոգ-օբյեկտների (նախագծերի) մշտադիտարկում, վերլուծություն, ուսումնասիրություն  |
|  **2. Մշտադիտարկման արդյունքներով մշակվող նախահաշվային փաստաթղթեր, գործնական գնային աջակցություն, խորհրդատվություն** |  |  |
| շինարարական աշխատանքների արժեքի խոշորացված ցուցանիշների փաստաթղթային և էլեկտրոնային տեղեկատվության (ժողովածուի, կատալոգի) մշակում, պարբերաբար վերանայում շինարարական աշխատանքների անալոգ-օբյեկտների վերաբերյալ փաստաթղթային և էլեկտրոնային տեղեկատվության (ժողովածուի, կատալոգի) մշակում, լրամշակումշինարարական արտադրությամբ զբաղվող կազմակերպություններից (արտադրողներից) ստացված տեղեկատվության մշակում, լրամշակում | շուկայական /ընթացիկ/կ/ գներ | արտադրողիգնացուցակներ/փրայս-թերթիկներ/ |
| **3. Մանրամասն նախահաշվային (օրինակելի) փաստաթղթեր՝ նախագծման և շինարարական արտադրության ոլորտում կիրառելու նպատակով** | շուկայական /ընթացիկ/ գներտարրային նախահաշվային նորմեր  | շինարարության ոլորտում բանվորների միջին աշխատավարձի, գնաճի վերաբերյալ վիճակագրական տվյալներ |

**4. ԸՆԹԱՑԻԿ ԻՐԱՎԻՃԱԿԸ ԵՎ ԳՈՐԾՈՂ ՔԱՂԱՔԱԿԱՆՈՒԹՅՈՒՆԸ**

9. 1992 թվականից ի վեր՝ գների ազատականացման և գնագոյացման գործոնների անկայունության հետ կապված կատարվել են շինմոնտաժային աշխատանքների արժեքի փոփոխման գործակցի (ինդեքսների) հաշվարկներ թե 1984 թվականի և թե 1991 թվականի գործող գների /նորմերի/ նկատմամբ, որոնք ներկայումս էլ հանդիսանում են շինարարության նորմատիվ համակարգի բազային /ելակետային/ տվյալների հիմքը:

10. 1998 թվականի գնագոյացման նորմատիվատեխնիկական փաստաթղթերի համակարգի վերանայման անհրաժեշտությամբ՝ ՀՀ կառավարության 2006 թվականի հունվարի 26-ի «Հայաստանի Հանրապետության 2006 թվականի պետական բյուջեում վերաբաշխում, Հայաստանի Հանրապետության կառավարության 2005 թվականի դեկտեմբերի 15-ի N2162-Ն որոշման մեջ փոփոխություններ և լրացումներ կատարելու և Հայաստանի Հանրապետության պետական բյուջեից գումար հատկացնելու մասին» N 63-Ն որոշմամբ նախատեսված միջոցառումների շրջանակներում մշակվել և արդիականացվել է գնագոյացման համակարգի նորմերի մի մասը, որոնց կիրառումն ապահովելու համար ընդունվել է ՀՀ կառավարության 2007 թվականի նոյեմբերի 23-ի «Շինարարության ոլորտում գնագոյացման նորմերի և նորմատիվների կիրառումն ապահովելու մասին» N 1484-Ն որոշումը և ՀՀ կառավարության 2009թվականի դեկտենբերի 10-ի նիստի N 51 արձանագրային որոշմամբ հաստատված «Շինարարության ոլորտի զարգացման ծրագրի» Հայեցակարգը:

11. ՀՀ կառավարության 2007 թվականի նոյեմբերի 23-ի «Շինարարության ոլորտում գնագոյացման նորմերի և նորմատիվների կիրառումն ապահովելու մասին» N 1484-Ն որոշման համաձայն՝ շինարարությունում գնագոյացման նախկին համակարգի արդիականացման, դրա ուղղությամբ անհետաձգելի բարեփոխումների առաջին փուլի իրագործման արդյունքում վերանայված և շինարարության արժեքի կառուցվածքում ներառված (աշխատավարձի, նյութերի արժեքի, մեքենաների և մեխանիզմների շահագործման արժեքի, վերադիր ծախսերի, շահույթի չափի, նախագծանախահաշվային փաստատթղթերի պարտադիր փորձաքննության արժեքների, տեխնիկական և հեղինակային հսկողության ծառայությունների, չնախատեսված աշխատանքների ծախսերի) նորմատիվները գործողության մեջ են դրվել և հաստատվել ՀՀ քաղաքաշինության նախարարի 2008թվականի հունիսի 16-ի «Գործող գներով շինարարական աշխատանքների արժեքի հաշվարկման կարգը հաստատելու մասին» N 41-Ն հրամանով՝ հիմքում ունենալով հաշվարկի բազիսաինդեքսային մեթոդաբանությունը: Նշված հրամանի ընթացիկ լրամշակումն իրականացվել է 2011 թվականին և հրամանով նախատեսված բոլոր դրույթները ներառվել են ՀՀ կառավարության 2011թվականի հունիսի 23-ի «Գործող գներով շինարարական աշխատանքների արժեքի հաշվարկման կարգը հաստատելու, Հայաստանի Հանրապետության կառավարության 2010 թվականի դեկտեմբերի 23-ի N 1748-Ն որոշման մեջ լրացումներ ու փոփոխություններ կատարելու և Հայաստանի Հանրապետության քաղաքաշինության նախարարությանը գումար հատկացնելու մասին» N879-Ն որոշմամբ հաստատված Կարգում:

12. ՀՀ կառավարության 2019թվականի մայիսի 16-ի «Հայաստանի Հանրապետության կառավարության 2019-2023 թվականների գործունեության միջոցառումների ծրագիրը հաստատելու մասին» N650-Լ որոշման N1 hավելվածի 364.2 կետով սահմանված «Հայաստանի Հանրապետության կառավարության 2011 թվականի հունիսի 23-ի N879-Ն որոշման մեջ փոփոխություններ կատարելու մասին» ՀՀ կառավարության որոշման նախագծի մշակման շրջանակներում ընդունվել է ՀՀ կառավարության 2020 թվականի մայիսի 27-ի N 916-Ն որոշումը՝ որով շինարարական աշխատանքների արժեքի հաշվարկման կարգում կատարվել են շինաշխատանքների որակի տեխնիկական հսկողության արժեքի հաշվարկման մեթոդաբանության արդիականացմանն (ազատականացման) առնչվող փոփոխություններ:

13. Մասնավորապես՝ որակի տեխնիկական հսկողության ծառայության ծախսերի համար սահմանված նորմատիվները որակվել են, որպես խորհրդատվական (կողմնորոշիչ) բնույթ կրող՝ պայմանագրային արժեքների (բացառությամբ ոչ մրցակցային գնումների դեպքերի), բյուջեների ձևավորման ու նախահաշիվների կազմման համար՝ չսահմանափակելով մրցակցային ձևով ծառայության գնման գործընթացի՝ ինչպես նաև հնարավոր բանակցությունների արդյունքում ձևավորվող ծառայության ծախսերի գնահատումը, այն դարձնելով առավել իրատեսական և գործող շուկային համարժեք: Տվյալ փոփոխությունը հնարավորություն է ընձեռել պատվիրատուի կողմից տեխնիկական հսկողության ծառայության ձեռքբերումը նախաորակավորման ընթացակարգով ապահովելու՝ մասնակցի գնային և ոչ գնային առաջարկների ու պայմանների գնահատմամբ:

14. Տեխնիկական հսկողության մասով փոփոխություններ են կատարվել նաև ՀՀ կառավարության 2017թվականի մայիսի 4-ի «Գնումների գործընթացի կազմակերպման կարգը հաստատելու և Հայաստանի Հանրապետության կառավարության 2011 թվականի փետրվարի 10-ի N 168-Ն որոշումն ուժը կորցրած ճանաչելու մասին» N 526-Ն որոշման մեջ:

1. Նախահաշիվների կազմման մեթոդաբանության տեսակներն են.
2. ռեսուրսային (ընթացիկ գների),
3. ռեսուրսաինդեքսային (1984թվականի բազիսային և ընթացիկ գների),
4. բազիսաինդեքսային (1984թվականի բազիսային տվյալների և ինդեքսների),
5. աշխատանքների արժեքի խոշորացված ցուցանիշների կիրառում,
6. օբյեկտների անալոգային սկզբունքի կիրառում:

**5. ՇԻՆԱՐԱՐՈՒԹՅԱՆ ՆԱԽԱՀԱՇՎԱՅԻՆ ԱՐԺԵՔԻ ՀԱՇՎԱՐԿԸ ԲԱԶԻՍԱԻՆԴԵՔՍԱՅԻՆ ՄԵԹՈԴՈՎ**

16. Ներկայումս, կապիտալ ներդրումների կամ շինմոնտաժային աշխատանքների (նախահաշվային) արժեքի հաշվարկման հիմքում հիմնականում դիտարկվում են Խորհրդային տարիներին մշակված՝ 1984 թվականին հաստատված ելակետային (բազային) տվյալներն ու դրանց պարբերաբար ինդեքսավորման սկզբունքը:

17. Շինաշխատանքների արժեքի կառուցվածքում ներառվող հիմնական բաղադրիչներն են.

1) նյութածախսի նորմատիվները (գործակիցները),

2) աշխատատարության նորմատիվները (գործակիցները),

3) մեքենաների շահագործման ծախսերի նորմատիվները (գործակիցները),

4) աշխատավարձի նորմատիվները (գործակիցները),

5) նյութերի, շինվածքների և կառուցվածքների շուկայական /գործող/ գները,

6) այլ նորմեր, նորմատիվներ ու ծախսեր:

18. Խորհրդային տարիներին մշակված նախահաշվային նորմավորման համակարգն առանձնանում է իր բացառիկ մեծ ծավալով և կախվածությամբ՝ մոնիթորինգային (Հայաստանի Հանրապետության ֆինանսների նախարարության մշտադիտարկման) մեկ տեղեկատվական (minfin.am կայքէջից) աղբյուրից ստացվող տվյալներից՝ շինարարական ապրանքատեսակների գների և շինարարության ոլորտի ինդեքսների (գործակիցների) վերաբերյալ: 2021 թվականի հունիս ամսվա կտրվածքով ներկայացված է շուրջ 1890 անվանում ապրանքատեսակ՝ շինարարական նյութեր, կոնստրուկցիաներ և պատրաստվածքներ (տեխնիկական հատկանիշներ, ապրանքային նշան, ծագման երկիր) ու դրանց կողմնորոշիչ գները (առանց ԱԱՀ), որից շուրջ 1090-ը Հայաստանի Հանրապետությունում արտադրվող: Ակնհայտ է, որ ոլորտում գնային քաղաքականության ազատականացման-արդիականացման հետ մեկտեղ շինանյութերի և կոնստրուկցիաների արտադրությամբ զբաղվող կազմակերպությունների <ներգրավվածությունը> տվյալ տեղեկատվական համակարգում առնվազն կարող է կրկնապատկվել և ներկայացվել իրական արժեքով շինարարական արտադրանքի լրացուցիչ տեսականի:

19. Դեռ շրջանառության մեջ են գտնվում արտադրական, տարրային, խոշորացված, շինարարական աշխատանքների առանձին տեսակների միավոր գների և ռեսուրսների (մեքենա-մեխանիզմների, շինանյութի, էներգակիրների) պահանջարկի 1984 թվականին մշակված հավաք նորմերի ժողովածուները և դրանց նկատմամբ կիրառվող ինդեքսները(գործակիցները): Ուստի, եվրոպական և ԱՊՀ երկրներում կիրառվող ժամանակակից ռեսուրսային մեթոդի համեմատությամբ տվյալ (բազիսաինդեքսային) մեթոդը համարվում է ոչ արդիական:

**6. ԳՆԱԳՈՅԱՑՄԱՆ ՆՈՐՄԱՏԻՎԱՏԵԽՆԻԿԱԿԱՆ ՓԱՍՏԱԹՂԹԵՐԻ ԳՈՐԾՈՂ ՀԱՄԱԿԱՐԳԸ**

20. ՀՀ կառավարության 2007 թվականի նոյեմբերի 23-ի <Շինարարության ոլորտում գնագոյացման նորմերի և նորմատիվների կիրառումն ապահովելու մասին> N 1484-Ն որոշմամբ շինարարությունում գնագոյացման նորմատիվատեխնիկական փաստաթղթերի պահանջները ոչ պետական (այդ թվում համայնքային) բյուջեի միջոցների հաշվին իրականացվող ծրագրերի մասով կրում են խորհրդատվական (կողմնորոշիչ) բնույթ:

21. Ոլորտում գործող գնագոյացման նորմատիվատեխնիկական հիմնական փաստաթղթերն են*.*

1) ՀՀ կառավարության 2011թվականի հունիսի 23-ի «Գործող գներով շինարարական աշխատանքների արժեքի հաշվարկման կարգը հաստատելու, Հայաստանի Հանրապետության կառավարության 2010 թվականի դեկտեմբերի 23-ի N 1748-Ն որոշման մեջ լրացումներ ու փոփոխություններ կատարելու և Հայաստանի Հանրապետության քաղաքաշինության նախարարությանը գումար հատկացնելու մասին» N879-Ն որոշումը,

2) ՀՀ քաղաքաշինության նախարարի 2008թվականի հունվարի 14-ի «Հայաստանի Հանրապետության տարածքում կառուցվող շենքերի, կառուցվածքների և շինարարական աշխատանքների տեսակների խոշորացված ցուցանիշների ժողովածուն հաստատելու մասին» N09-Ն հրամանը,

3) ՀՀ քաղաքաշինության նախարարի 2008թվականի փետրվարի 15-ի «Գործող շինարարական աշխատանքների գործամիավորների վարձաչափերի կատալոգը հաստատելու մասին» N21-Ն հրամանը,

4) ՀՀ քաղաքաշինության նախարարի 2008թվականի փետրվարի 15-ի «Քաղաքաշինական փաստաթղթերի (ծրագրային և ճարտարապետաշինարարական) մշակման արժեքի հաշվարկման կարգը հաստատելու մասին» N19-Ն հրամանը,

5) ՀՀ քաղաքաշինության նախարարի 2008թվականի փետրվարի 15-ի «ՀՀՇՆ IV-16.01.01-2008 «Գնագոյացման նորմատիվ փաստաթղթերի համակարգ շինարարությունում» շինարարական նորմերը հաստատելու մասին» N20-Ն հրամանը,

6) ՀՀ քաղաքաշինության նախարարի 2009թվականի փետրվարի 19-ի «Գնագոյացման նորմատիվ փաստաթղթերի համակարգի տարրային նորմերի և չափորոշիչների մշակման և հաստատման կարգը հաստատելու մասին» N 13-Ն հրամանը:

22. Հայաստանի Հանրապետության կառավարության 2011 թվականի հունիսի 23-ի «Գործող գներով շինարարական աշխատանքների արժեքի հաշվարկման կարգը հաստատելու, Հայաստանի Հանրապետության կառավարության 2010 թվականի դեկտեմբերի 23-ի N 1748-Ն որոշման մեջ լրացումներ ու փոփոխություններ կատարելու և Հայաստանի Հանրապետության քաղաքաշինության նախարարությանը գումար հատկացնելու մասին» N 879-Ն որոշմամբ հաստատված գործող գներով շինարարական աշխատանքների արժեքի հաշվարկման Կարգի մեթոդաբանությամբ՝ առկա բանաձևերը փոխկապակցված են 1984թվականի (ЕРЕР-единые районные единичные расценки` ժողովածուների) գնացուցակների և դրանց նկատմամբ կիրառվող ինդեքսների ու Հայաստանի Հանրապետության ազգային վիճակագրական ծառայության տվյալների հետ, որոնք արդիականացման կարիք ունեն: Գործող (ЕРЕР) ժողովածուներում բացակայում են նոր նյութերով, կառուցվածքներով, սարքավորումներով, մեքենաներով, մեխանիզմներով, կաղապարամածային համակարգերով իրականացվող աշխատանքների (տեխնոլոգիաների) նկարագրերը և նախահաշվային նորմերը:

23. Կիրառելի չեն նաև նախկին արտադրական նորմերը (ЕНиР-единые нормы и расценки) նոր շինարարական նյութերի, աշխատավարձի իրական ծախսերի որոշման համար՝ նոր մեքենա-մեխանիզմների, սարքավորուների և շինարարական տեխնոլոգիաների վերաբերյալ տեղեկատվության բացակայության պատճառով:

24. Ռեսուրսների ծախսի նախահաշվային նորմերը զգալիորեն տարբերվում են շինարարական կազմակերպությունների կողմից ձևավորված փաստացի ծախսերի ցուցանիշներից, ինչը «երկակի ստանդարտների ու մոտեցումների» ձևավորման հիմք է ծառայում:

25. Հայաստանի Հանրապետության քաղաքաշինության նախարարի 2009 թվականի ապրիլի 3-ի «Հայաստանի Հանրապետության քաղաքաշինության նախարարի 2008 թվականի հունվարի 14-ի N09-Ն հրամանում փոփոխություն կատարելու մասին» N35-Ն հրամանով հաստատված (խոշորացված ցուցանիշների) ժողովածուն կամ դրանում ներառված՝ մշտադիտարկման միջոցով ձեռքբերվող՝ շինարարության արժեքի խոշորացված ցուցանիշները (ՇԱԽՑ) կարիք ունեն արդիականացման:

26. Գնագոյացման նորմատիվային բազայի անկատարությունը հանգեցնում է կոնֆլիկտային իրավիճակների, ինչն էլ իր հերթին բերում է ներդրումային ծրագրերի իրացման ժամկետների աճի և արդյունքային ցուցանիշների անկման:

27. Ծրագրերի անարդյունավետությանը նպաստում են նաև խորհրդային տարիներին ձևավորված մասնագետների անխուսափելի «ծերացման» և որպես հետևանք՝ ժամանակին զուգընթաց երիտասարդ մասնագետների ոչ բավարար քանակն ու առկա խնդիրների լուծման միասնական և հստակ իրավական հիմքերի բացակայության հանգամանքը:

**7.** **ՇԻՆԱՐԱՐԱԿԱՆ ՆՅՈՒԹԵՐԻ, ԿՈՆՍՏՐՈՒԿՑԻԱՆԵՐԻ ԵՎ ՊԱՏՐԱՍՏՎԱԾՔՆԵՐԻ ԿՈՂՄՆՈՐՈՇԻՉ ԳՆԵՐԻ ՎԵՐԱԲԵՐՅԱԼ ՀՀ ՖԻՆԱՆՍՆԵՐԻ ՆԱԽԱՐԱՐՈՒԹՅԱՆ ՊԱՇՏՈՆԱԿԱՆ ԿԱՅՔՈՒՄ (**MINFIN.AM**) ՊԱՐԲԵՐԱԲԱՐ ՀՐԱՊԱՐԱԿՎՈՂ ՏԵՂԵԿԱՏՎՈՒԹՅԱՆ ՀԵՏ ԿԱՊՎԱԾ ԱՌԿԱ ԽՆԴԻՐՆԵՐԸ**

28. Տեղական արտադրության և Հայաստանի Հանրապետություն ներկրվող շինանյութերի ու պատրաստվածքների հիմնական տեսակների տվյալներում բացակայում է Հայաստանի Հանրապետությունում գործող ստանդարտներին դրանց համապատասխանության վերաբերյալ տեղեկատվությունը:

29. Շինանյութերի, կոնստրուկցիաների և պատրաստվածքների տեսակներն ունեն ընդլայնման կարիք, իսկ ամրագրված գները նաև արդիականացման՝ (ճշգրտման) ըստ գործող շուկայի:

30. Շինանյութերի, կոնստրուկցիաների և պատրաստվածքների բնութագրերի նկարագրությունը լիարժեք չէ, այն չի արտացոլում տվյալ նյութի, կոնստրուկցիայի և պատրաստվածքի բոլոր հատկանիշները, որոնք կարևորվում են տվյալ ապրանքատեսակի նպատակային օգտագործման և ընտրության խնդրում:

31. Բացակայում են դասակարգումը և ծածկագրումը: Անհնար է հաշվարկել միջին գները:

**8. ՄՐՑՈՒԹԱՅԻՆ ԳՈՐԾԸՆԹԱՑՆԵՐԸ**

32. ՀՀ քաղաքաշինության ոլորտի մրցութային գործընթացները պետական և մասնավոր ներդրումային ծրագրերի մասով տարբեր են: Մի դեպքում դրանք համապատասխանեցվում են Հայաստանի Հանրապետությունում գործող գնումների օրենսդրության պահանջներին, որտեղ գնման ներկայացվող շինարարական օբյեկտները պարտադիր համալրվում են նախագծանախահաշվային փաստաթղթերով, մյուս դեպքում պահանջները տարբեր են և նախահաշվային փաստաթղթերի առկայության պահանջը կարող է համարվել նախընտրելի կամ ոչ պարտադիր:

33. Պետական (այդ թվում վարկային միջոցների հաշվին) ներդրումային ծրագրերի պարագայում նախահաշվային փաստաթղթերի մշակման հիմքում դիտարկվում է (կամ պետք է դիտարկվի) բազիսաինդեքսային (այն է՝ ոլորտում գործող նորմատիվ ակտերով սահմանված նախահաշվի կազմման) մեթոդը, մասնավոր ներդրումային ծրագրերի նախահաշվարկների հիմքում կարող է դիտարկվել նաև խոշորացված ցուցանիշների կիրառման և/կամ ռեսուրսային հաշվարկի մեթոդաբանությունը:

34. Պետական ներդրումային ծրագրերի մրցութային արժեքը որոշելու համար Հայաստանի Հանրապետությունում գործող շինարարական կազմակերպությունների գերակշիռ մասը կիրառում է նախահաշվարկի ներկայումս առավել տրամաբանական ու ճշգրիտ՝ ռեսուրսային (ընթացիկ գների) մեթոդը՝ հիմնվելով բանվորների աշխատավարձի, մեքենաների շահագործման, վերադիր ծախսերի որոշման սեփական արտադրական փորձի արդյունքում ձևավորված տեղեկատվական բազայի և նյութերի շուկայական արժեքների վրա: Իսկ մեքենաների շահագործման և վերադիր ծախսերը հաճախ որոշվում են շինարարական կազմակերպությունների սուբյեկտիվ մոտեցումով՝ առանց հիմնավորումների:

35. Խոշոր և բազմամյա արտադրական փորձ ունեցող կազմակերպությունների համար նման եղանակը որոշակի առումով ընդունելի է, սակայն նախագծային լուծումների բազմազանության, դրանցում նորագույն տեխնոլոգիաների, հատուկ նյութերի և սարքավորումների կիրառման դեպքում՝ ի հայտ է գալիս տեղեկատվական բազայի անբավարար ծավալը և անկատարությունը:

1. **ԱՌԱՋԱՐԿՎՈՂ ԼՈՒԾՈՒՄՆԵՐԸ, ԱՅԼԸՆՏՐԱՆՔԱՅԻՆ ՄԵԹՈԴԱԲԱՆՈՒԹՅՈՒՆՆԵՐԻ ԿԻՐԱՌՄԱՆ ՆՊԱՏԱԿԱՀԱՐՄԱՐՈՒԹՅՈՒՆԸ**

36. Ներկայումս մասնակի կիրառվող, 1984 թվականի գների նկատմամբ բազիսաինդեքսային մեթոդի փոխարեն շինարարական աշխատանքների արժեքի հաշվարկն ըստ գործող նորմերի հնարավոր է իրականացնել նաև հետևյալ այլընտրանքային մեթոդների կիրառմամբ.

1) ռեսուսային մեթոդ, որն իրականացվում է շուկայում գործող և կանխատեսվող գների մշտադիտարկումների հիման վրա: Տվյալ պարագայում, մշտադիտարկման պարբերական գործառույթները կարող են վերապահվել թե՛ նախագծային, թե՛ շինարարական կազմակերպություններին և առանձին վերլուծական կենտրոններին, ինչպես նաև քաղաքաշինական սուբյեկտ հանդիսացող կառուցապատող-պատվիրատուներին: Ռեսուրսների պահանջարկի (նյութերի, կառուցվածքների, կոնստրուկցիաների, էներգակիրների, մեքենաների շահագործման, աշխատատարության) պարբերաբար ճշգրտվող տվյալները համապատասխանեցվում են նախագծային և տարբեր նորմատիվային փաստաթղթերի պահանջներին: Վերջինս՝ բազիսաինդեքսային մեթոդի համեմատությամբ գնահատվում է, որպես առավել մատչելի, ճշգրիտ և արդյունավետ հաշվարկի տարբերակ և գործող շուկայի պահանջները առավելագույնս բավարարող մեթոդաբանություն:

2) ռեսուրսաինդեքսային մեթոդ (ռեսուրսային և ինդեքսային մեթոդների համատեղում), որի հիմքում դրված է ռեսուրսային մեթոդով հաշվարկված նախահաշվային արժեքում հաշվառվող ծախսերի մի մասի պարբերաբար ինդեքսավորման սկզբունքը՝ ընթացիկ գներով շինարարական աշխատանքների արժեքը որոշելու համար:

 Ռեսուրսաինդեքսային մեթոդը բազիսաինդեքսայինի համեմատությամբ համարվում է առավել ճկուն և ճշգրիտ հաշվարկի տարբերակ՝ որպես գործող շուկայի պահանջները առավելագույնս բավարարող մեթոդաբանություն:

3) խոշորացված նախահաշվային նորմատիվների և ցուցանիշների կիրառման մեթոդ, որի կիրառումը առավել հաճախ հանդիպում է ներդրումային (այդ թվում ռազմավարական և երկարաժամկետ) ծրագրերի մշակման, ինչպես նաև գոյություն ունեցող անալոգ-օբյեկտների բազային (այդ թվում միջինացված) տվյալների հավաքագրման և դրանց ինդեքսավորման (ընթացիկ գներին համապատասխանեցման) անհրաժեշտության դեպքում:

Այս մեթոդը հանդիսանում է արդի պայմաններում մատչելի և առավել պարզ ու կիրառվում է ներդրումային ծրագրի պատվիրատուի պահանջով՝ շինարարության արժեքի, ընթացիկ (ռեսուրսային) կամ կանխատեսվող գներով, նախնական գնահատում կատարելու համար՝ մրցութային գործընթացների նախապատրաստման և/կամ կապալառուների հետ անմիջական բանակցությունների անցկացման անհրաժեշտությամբ**:**

 37. Ռեսուրսային և ռեսուրսաինդեքսային մեթոդների կիրառման հիմքում գործում է կամ պետք է գործի համապատասխան նորմատիվային բազա, կամ այսպես կոչված ռեսուրսային (շուկայում գործող ռեսուրսների ընթացիկ գների մշտադիտարկման, վերլուծության հիման վրա մշակված) նախահաշվային նորմեր, շինարարական ծրագրերի ինֆորմացիոն մոդելավորմամբ ֆինանսական, նյութական և տեխնիկական ռեսուրսների տվյալների շտեմարան, տեղեկատվական <զամբյուղ>:

**10. ՄԻՋԱԶԳԱՅԻՆ ԻՆՏԵԳՐՄԱՆ ԱՆՀՐԱԺԵՇՏՈՒԹՅՈՒՆԸ**

38. Հայաստանի Հանրապետության շինարարության ոլորտում գնագոյացման նկատմամբ միասնական մոտեցումների և դրանց օգտագործման մատչելիության ապահովման, նախահաշվային նորմավորման համակարգի արդիականացման ծրագրի մշակման անհրաժեշտությամբ առաջարկվում է ուսումնասիրել և նախանշել:

1) Եվրոպական միության (ԵՄ) և Անկախ Պետությունների Համագործակցության (ԱՊՀ և այդ թվում Ռուսաստանի Դաշնությունում) երկրներում գործող գնագոյացման նորմատիվատեխնիկական փաստաթղթերի մշակման ընդհանուր մեթոդաբանության առանձնահատկությունները,

2) նախահաշիվների հաշվարկման ռեսուրսային (ընթացիկ և կանխատեսվող գների) և ռեսուրսաինդեքսային մեթոդաբանության կիրառման նպատակահարմարությունը,

3) նախահաշվային տեղեկատվական նոր բազայի ձևավորման համար նյութերի և սարքավորումների ընթացիկ գների (ռեսուրսային) մշտադիտարկման մեթոդիկան,

4) նոր մեթոդաբանությունների տեղայնացման համար Ծրագրով նախատեսվող առաջնահերթ միջոցառումների ցանկը,

5) նախահաշվային աշխատավարձի, մեքենաների շահագործման ռեսուրսային նորմերի, շահագործման արժեքի հաշվարկման նորմատիվի, վերադիր և այլ ծախսերի որոշման պարամետրիկ (հաշվարկի տվյալ մեթոդը հիմնվում է գործառնական-ֆունկցիոնալ նմանատիպ նշանակությամբ նոր ապրանքատեսակների ու արտադրանքի և գոյություն ունեցողի (բազային համարվող ապրանքատեսակի) միջև գնային համեմատական վերլուծությունների հիման վրա, տոկոսային կշռված ինդեքսի որոշմամբ, պարամետրերից յուրաքանչյուրի գնահատումով՝ ըստ սպառողական հատկանիշների-պարամետրերի՝ կառուցվածքի, արտադրության տեխնոլոգիայի, հզորության, էներգախնայողության, չափերի, շահագործման ժամկետների և այլն) եղանակների ներդրման սկզբունքները,

6) տարրային (ГЭСН-государственные элементные сметные нормы) և խոշորացված (УСН-укрупненные сметные нормы) նորմերի փոխկապակցված համակարգի ձևավորման սկզբունքները, որոնք պետք է հիմնված լինեն շուկայի ուսումնասիրության՝ ֆիզիկական և իրավաբանական անձանց, ինչպես նաև անհատ ձեռնարկատերերի կողմից քաղաքաշինական գործունեության արդյունքների և նրանց կողմից տրամադրված եռամսյակային, կիսամյակային ու տարեկան ցուցանիշների վերլուծության հիման վրա,

7) Հայաստանի Հանրապետությունում ներկայումս գործող՝ բազիսաինդեքսային (1984թ բազային տվյալների ինդեքսավորման) և առաջարկվող՝ ռեսուրսային (ընթացիկ և կանխատեսվող գների կիրառման), ռեսուրսաինդեքսային (համատեղված) մեթոդաբանությունների, խոշորացված ցուցանիշների և անալոգային սկզբունքների կիրառման առավելություններն ու թերությունները:

1. **ՈԼՈՐՏԻ ՀԵՌԱՆԿԱՐԱՅԻՆ ԶԱՐԳԱՑՄԱՆ ԵՎ ՌԱԶՄԱՎԱՐՈՒԹՅԱՆ ՀԻՄՆԱԿԱՆ ՈՒՂՂՈՒԹՅՈՒՆՆԵՐԸ**

39. Որպես ոլորտում գնագոյացման համակարգի բարելավման առավել արդյունավետ միջոց և ռեսուրսային մեթոդի ներդրման <շարժիչ ուժ> ներկայումս դիտարկվում է շենքի/կառույցի տեղեկատվական մոդելավորման **(**Building Information Modeling, կրճատ՝ BIM***)*** տեխնոլոգիաների կիրառմամբ շինարարական ծրագրերի ինֆորմացիոն մոդելավորումը, վերջինիս հետ կապված ֆինանսական, նյութական և տեխնիկական ռեսուրսների ծրագրման, արդյունավետ օգտագործման և աշխատանքների կատարման հնարավորությունները:

40. Խնդրի համատեքստում կարևորվում է շինարարությունում գնագոյացման ինֆորմացիոն շտեմարանի (համակարգի) ստեղծումը՝ մոնիթորինգային կենտրոնի գործունեությանը զուգահեռ, որը կարող է ծառայել, որպես հսկայական տեղեկատվական <զամբյուղ> և խիստ մասնագիտական աջակցություն քաղաքաշինական գործունեությամբ զբաղվող սուբյեկտներին:

41. Տեղեկատվական (կամ ինֆորմացիոն) մոդելավորման համակարգը պետք է ընդգրկի պարբերաբար արդիականացվող տվյալներ նաև շինարարությունում օգտագործվող նյութական, տեխնիկական և մարդկային ռեսուրսների համար պահանջվող ընթացիկ (ծախսերի) գների վերաբերյալ:

42. Կարևոր է համարվում այն հանգամանքը, որ տվյալների տրամադրումը ենթադրվում է <առաջնային աղբյուրի>՝ անմիջականորեն քաղաքաշինական գործունեությամբ զբաղվող սուբյեկտների (արտադրողների) կողմից՝ մոնիթորինգային կենտրոնի (մարմնի, ստորաբաժանման) ստեղծմամբ: Տվյալների արդիականացումը (վերանայումը) նախատեսվում է եռամսյա պարբերականությամբ, ինչը թույլ կտա ունենալ առավել իրատեսական և հավաստի տեղեկատվություն շինարարությունում գործող գների վերաբերյալ, կատարել առավել ճշգրիտ հաշվարկներ, բացառել ոչ իրատեսական և շինարարական արտադրանքի իրական գինը գերազանցող ծախսերը, ավտոմատացնել շինարարական օբյեկտների նախահաշվային հաշվարկը, ստանալ օգտագործվող ռեսուրսների անվանացանկը և այլն:

43. Ինֆորմացիոն (տեղեկատվական) մոդելում նախատեսվող որևէ փոփոխություն ուղղակիորեն կարտացոլվի նաև գնագոյացման ընթացքի՝ ձևավորվող նախահաշվի կամ նրա մի մասի վրա:

44. Նմանատիպ «անխափան» էլեկտրոնային (ավտոմատացված) համակարգի (բազային գրադարանի) գործունեության պարագայում ենթադրվում է նախահաշվային փաստաթղթերի փորձաքննության արդյունավետության բարձրացում, ժամկետների էական կրճատում և որպես հետևանք հիմնավորված նախագծային լուծումների ընտրություն:

45. Պետական կառավարման անմիջական ազդեցությամբ իրականացվող ռազմավարությունը ենթադրում է (ակնկալում է) շինարարության գնագոյացման ոլորտում շենքի/կառույցի տեղեկատվական մոդելավորման (BIM) տեխնոլոգիաների կիրառմամբ, ռեսուրսային մեթոդով, գնագոյացման տարրային նորմերի բազային տվյալների շտեմարանի և դրանից բխող այլ գործառույթների (խոշորացված նախահաշվային արժեքներ, անալոգային գներ, մասնավոր նախահաշվարկներ) համար կառավարման և/կամ համակարգող մարմինների, գործընթացների շարունակականության երաշխիքների ստեղծում (օրենսդրական ապահովում):

46. Խնդրի առնչությամբ կարևորվում է Ստանդարտացման, չափագիտության և սերտիֆիկացման Եվրասիական խորհրդի կողմից մշակված «ГОСТ «Информационное моделирование в строительстве. Принципы классификации и кодирования информации» միջպետական ստանդարտի սահմանված կարգով ներդրման և գործողության ապահովումը Հայաստանի Հանրապետության տարածքում:

1. **ԾՐԱԳՐԻ ԻՐԱԳՈՐԾՄԱՆ ԳՈՐԾԻՔՆԵՐԸ, ԱՇԽԱՏԱՆՔԱՅԻՆ և ՏԵԽՆԻԿԱԿԱՆ ՌԵՍՈՒՐՍՆԵՐ**

47. Աշխատանքային ռեսուրսներ (կատարողներ) և կառավարման մարմիններն են.

1) մասնագիտացված նախագծային և շինարարական կազմակերպություններ

2) մասնագիտացված գիտական հիմնարկներ

3) մասնագիտացված բարձրագույն ուսումնական հաստատությունների ներկայացուցիչներ

4) ոլորտային հասարակական կազմակերպությունների փորձագետ-մասնագետներ

5) տեղեկատվական նոր տեխնոլոգիաներին տիրապետող մասնագիտական կադրեր

6) ոլորտի լիազոր մարմնի և շահագրգիռ պետական կառավարման այլ մարմինների մասնագիտական կադրեր:

48. Ծրագրի առանձին խնդիրների կամ դրանց խմբերի լուծման համար կատարողների ընտրությունն իրականացվում է գնման մրցութային գործընթացի կազմակերպման միջոցով:

49. Աշխատանքային փաստաթղթերը.

1) գոյություն ունեցող նորմատիվատեխնիկական փաստաթղթեր,

2) մշտադիտարկման առկա տվյալներ,

3) համատեղ քննարկումների, վերլուծությունների, ուսումնասիրված այլընտրանքային փորձի արդյունքներ,

4) ամփոփ եզրակացություններ, ընդունված որոշումներ,

5) ծրագրի տեխնիկական առաջադրանք (բնութագիր):

50. Քաղաքականության միջոցառումները.

1) oրենսդրական և իրավական նորմատիվ ակտերի (այդ թվում ժողովածուների, նորմատիվատեխնիկական փաստաթղթերի, կարգերի, մեթոդական ցուցումների) մշակման ու լրամշակման ապահովում,

2) ծրագրի ընթացիկ վերահսկողության կազմակերպում և արդյունքային ցուցանիշների գնահատում՝ ըստ միջոցառումների ժամանակացույցի:

1. **ԾՐԱԳՐԻ ԺԱՄԱՆԱԿԱՑՈՒՅՑՆ՝ ԸՍՏ ԿԱՐՃԱԺԱՄԿԵՏ ԱՐԴՅՈՒՆՔՆԵՐԻ**

51.Կարճաժամկետ ռազմավարություն.

1) hայեցակարգի մշակում և հաստատում՝ 2021 թվական,

2) oրենսդրական և իրավական նորմատիվ ակտերի վերանայում, լրամշակում ըստ առաջնահերթության՝ 2021-2023 թվականներ (մոնիթորինգային կենտրոնների ստեղծման, շենքի/կառույցի տեղեկատվական մոդելավորման (BIM) տեխնոլոգիաների կիրառմամբ շինարարական ծրագրերի ինֆորմացիոն մոդելավորման պիլոտային ծրագրերի ներդրման, ինֆորմացիոն շտեմարանի ստեղծման, մասնագիտական կադրերի վերապատրաստման վերաբերյալ և այլն),

3) կատարման ենթակա աշխատանքների (կատալոգի արդիականացման և ժողովածուների մշակման կարգի) տեխնիկական առաջադրանքների մշակում և հաստատում՝ 2021-2022 թվականներ,

4) Հայաստանի Հանրապետության 2022-2023 թվականների պետական բյուջեների նախագծերում աշխատանքների կատարման համար անհրաժեշտ խոշորացված ծախսերի գնահատում և նախատեսում,

5) կատարողների ընտրություն (թվով 2 առաջնահերթ նորմատիվ փաստաթղթերի մշակման աշխատանքների կամ խորհրդատվական ծառայությունների ձեռքբերման մրցութային գործընթացների կազմակերպում), պետական գնման պայմանագրերի կնքում՝ 2022 թվական,

6) ծրագրի ընթացիկ աշխատանքների մեկնարկ, մշտադիտարկում՝ պայմանագրի կնքման օրվանից՝ 2022 թվական,

7) ծրագրի ամբողջական (կատալոգի արդիականացման և ժողովածուների մշակման կարգի) ավարտ՝ 2023-2024թվականներ:

8) ծրագրի կատարման արդյունքների գնահատում՝ ըստ ստորև ներկայացված առաջնահերթ միջոցառումների:

52. Առաջնահերթ միջոցառումները ներկայացված են Աղյուսակ 2-ում և Աղյուսակ 3-ում:

**Աղյուսակ 2**

|  |  |
| --- | --- |
| **Շինարարության արժեքի խոշորացված ցուցանիշներ (ՇԱԽՑ)** | **Առանձին տեսակի շենք-շինությունների անալոգ-օբյեկտներ** |
| Հայաստանի Հանրապետության քաղաքաշինության նախարարի 2009թվականի ապրիլի 3-ի N35-Ն հրամանով հաստատված Հայաստանի Հանրապետության տարածքում կառուցվող շենքերի, կառուցվածքների և շինարարական աշխատանքների տեսակների արժեքի խոշորացված ցուցանիշների ժողովածուի արդիականացում | Ըստ տնտեսության ոլորտների անալոգ-օբյեկտների կատալոգի մշակում (բնակելի, հասարակական, արտադրական, հիդրոտեխնիկական, տրանսպորտի, կապի, էներգետիկայի, ջրամատակարարման, ջրահեռացման, գազամատակարարման օբյեկտների մասով) |

**Աղյուսակ 3**

|  |  |
| --- | --- |
| **Նախահաշվային տարրային նորմերի ժողովածուներ** | **Նախահաշվային տարրային նորմեր՝ աշխատատարություն, մեքենա-մեխանիզմների շահագործում, նյութածախս** |
| «Նախահաշվային տարրային նորմերի ժողովածուների կառուցվածքի, մշակման, լրամշակման և հաստատման կարգի մասին» Հայաստանի Հանրապետության կառավարության որոշման նախագծի մշակում | Նոր տեխնոլոգիաների կիրառման մասով գործող նորմերի արդիականացում՝ ըստ աշխատանքների հիմնական տեսակների |

**14. ԾՐԱԳՐԻ ԻՐԱԳՈՐԾՈՒՄԻՑ ԱԿՆԿԱԼՎՈՂ ՈՒՂՂԱԿԻ, ՄԻՋԱՆԿՅԱԼ ԵՎ ՎԵՐՋՆԱԿԱՆ ԱՐԴՅՈՒՆՔՆԵՐԸ**

53. 2021-2023 թվականներին նախատեսվող ուղղակի արդյունքի են.

1) քաղաքաշինական ծրագրերի մոնիթորինգային մասնագիտացված կենտրոնների (այդ թվում տարածքային) և/կամ մշտադիտարկման ստորաբաժանումների ստեղծման ու մոնիթորինգային ծրագրերի մշակման համար իրավակարգավորումների ապահովում,

2)ՀՀ քաղաքաշինության նախարարի 2009թվականի ապրիլի 3-ի «Հայաստանի Հանրապետության քաղաքաշինության նախարարի 2008 թվականի հունվարի 14-ի N09-Ն հրամանում փոփոխություն կատարելու մասին» N35-Ն հրամանով հաստատված «Հայաստանի Հանրապետության տարածքում կառուցվող շենքերի, կառուցվածքների և շինարարական աշխատանքների տեսակների արժեքի խոշորացված ցուցանիշների արդիականացված ժողովածուի մշակում,

3) «Նախահաշվային տարրային նորմերի ժողովածուների կառուցվածքի, մշակման, լրամշակման և հաստատման կարգի մասին» Հայաստանի Հանրապետության կառավարության որոշման ընդունում:

54**.** Հայաստանի Հանրապետության պետական բյուջեների 2023-2025 թվականների միջնաժամկետ ծախսերի ծրագրերի /այսուհետ՝ ՄԺԾԾ/ հատվածում նախատեսվող միջանկյալ արդյունքներն են.

1) մոնիթորինգային կենտրոնների կողմից Հայաստանի Հանրապետության տարածքում քաղաքաշինական գործունեության սուբյեկտներից ձեռքբերվող կամ սուբյեկտների կողմից տրամադրվող տվյալների հավաքագրում, շինարարությունում գնագոյացման տեղեկատվական բազայի ձևավորում, հավաքագրված տվյալների վերլուծություն և հրապարակում,

2) առանձին տեսակի շինարարական աշխատանքների նախահաշվային տարրային նորմերի ժողովածուների մշակման հաջորդական գործընթացների (մրցույթների) մեկնարկ և աշխատանքների ձեռքբերում՝ «Նախահաշվային տարրային նորմերի ժողովածուների կառուցվածքի, մշակման, լրամշակման և հաստատման կարգի մասին» Հայաստանի Հանրապետության կառավարության որոշման համաձայն,

3) նոր ռազմավարությամբ նախատեսվող գնագոյացման նորմատիվատեխնիկական (այդ թվում՝ Հայաստանի Հանրապետության տարածքում կառուցվող շենքերի, կառուցվածքների և շինարարական աշխատանքների տեսակների արժեքի խոշորացված ցուցանիշների և առանձին տեսակի շինարարական աշխատանքների նախահաշվային տարրային նորմերի ժողովածուների) փաստաթղթերի պարբերաբար արդիականացում,

4) կատալոգների և ժողովածուների (այդ թվում վեցամսյա կտրվածքով պարբերաբար վերանայված) հրապարակում տեղեկատվական էլեկտրոնային համակարգում՝ քաղաքաշինական գործունեության բոլոր սուբյեկտների համար այն հասանելի և մատչելի լինելու պայմանով:

55. Կարևորվում է Հայաստանի Հանրապետության կառավարության 2021-2026 թվականների գործունեության ծրագրի արդյունավետ իրագործմանն ուղղված միջոցառումների ապահովումը:

56. Հայաստանի Հանրապետության պետական բյուջեների 2023-2025 թվականների ՄԺԾԾ հատվածում նախատեսվող վերջնական արդյունքներն են.

1) շենքի/կառույցի տեղեկատվական մոդելավորման (BIM) տեխնոլոգիաների կիրառմամբ շինարարության ինֆորմացիոն մոդելի և գնագոյացման բազային տվյալների շտեմարանի ստեղծում, տեղեկատվության հավաքագրում, վերլուծություն, ճշգրտված տվյալների տրամադրում՝ կառավարման կամ համակարգող մարմինների կողմից,

2) պետական և ոչ պետական պատվիրատու հանդիսացող կազմակերպությունների կողմից շինարարական օբյեկտների նախահաշվային փաստաթղթերի ձեռքբերում՝ ռեսուրսային մեթոդով կազմված, ընթացիկ գների հիման վրա: